Komission asetus (EY) N:o 2464/1999, annettu 22 päivänä marraskuuta 1999, maitoa ja maitotuotteita, naudanlihaa, sianlihaa, munia, siipikarjanlihaa, perustamissopimuksen liitteeseen I kuulumattomina tavaroina vietyjä maataloustuotteita sekä tiettyjä viljatuotteita koskevista asetusten (ETY) N:o 3665/87 ja (ETY) N:o 3719/88 säännöksistä poikkeavista erityistoimenpiteistä annetun asetuksen (EY) N:o 1729/1999 muuttamisesta



Virallinen lehti nro L 300 , 23/11/1999 s. 0003 - 0003



KOMISSION ASETUS (EY) N:o 2464/1999, annettu 22 päivänä marraskuuta 1999, maitoa ja maitotuotteita, naudanlihaa, sianlihaa, munia, siipikarjanlihaa, perustamissopimuksen liitteeseen I kuulumattomina tavaroina vietyjä maataloustuotteita sekä tiettyjä viljatuotteita koskevista asetusten (ETY) N:o 3665/87 ja (ETY) N:o 3719/88 säännöksistä poikkeavista erityistoimenpiteistä annetun asetuksen (EY) N:o 1729/1999 muuttamisesta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon maito- ja maitotuotealan yhteisestä markkinajärjestelystä 27 päivänä kesäkuuta 1968 annetun neuvoston asetuksen (ETY) N:o 804/68(1), sellaisena kuin se on viimeksi muutettuna asetuksella (EY) N:o 1587/96(2), ja erityisesti sen 13 artiklan 3 kohdan, 17 artiklan 14 kohdan ja 28 artiklan sekä maataloustuotteiden yhteistä markkinajärjestelyä koskevien muiden asetusten vastaavat säännökset, sekä katsoo seuraavaa: 1) Asetuksella (EY) N:o 1729/1999(3), sellaisena kuin se on muutettuna asetuksella (EY) N:o 2199/1999(4), on hyväksytty erityistoimenpiteet sellaisten vientitoimien säännönmukaistamiseksi, joita ei voitu suorittaa loppuun eräiden tuotteiden dioksiinisaastunnan vuoksi. 2) Eräiden kolmansien maiden viranomaisten yhteisöstä vietyjen tuotteiden osalta toteuttamat terveyttä koskevat toimenpiteet ovat yhä voimassa ja vaikuttavat edelleen joidenkin maataloustuotteiden vientimahdollisuuksiin. 3) Yhteisön viejille aiheutuvia haitallisia seurauksia olisi rajoitettava pidentämällä eräitä tuotteita koskevia tiettyjä määräaikoja. 4) Tapahtumien kehityskulun vuoksi tämän asetuksen olisi tultava voimaan välittömästi. 5) Tässä asetuksessa säädetyt toimenpiteet ovat kaikkien asianomaisten hallintokomiteoiden lausunnon mukaiset, ON ANTANUT TÄMÄN ASETUKSEN: 1 artikla Muutetaan asetus (EY) N:o 1729/1999 seuraavasti: 1. Korvataan 2 artiklan 2 kohta seuraavasti: "2. Todistuksen haltijan hakemuksesta komission asetusten (EY) N:o 1162/95(5), (EY) N:o 1466/95(6) ja (EY) N:o 174/1999(7) nojalla annettujen vientitodistusten, joita on haettu viimeistään 7 päivänä kesäkuuta 1999 ja joiden voimassaoloaika ei ole päättynyt ennen 31 päivää toukokuuta 1999, voimassaoloaikaa pidennetään 30 päivään marraskuuta 1999." 2. Korvataan 2 artiklan 3 kohdassa ilmaisu "180 päivään" ilmauksella "210 päivään". 3. Korvataan 4 artiklan 3 kohdan ensimmäisessä luetelmakohdassa ilmaisu "150 päivään" ilmauksella "210 päivään" ja lisätään seuraava virke: "Määräaikaa ei kuitenkaan pidennetä yli 31 päivän toukokuuta 2000." 2 artikla Tämä päätös tulee voimaan seuraavana päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 22 päivänä marraskuuta 1999. Komission puolesta Franz FISCHLER Komission jäsen (1) EYVL L 148, 28.6.1968, s. 13. (2) EYVL L 206, 16.8.1996, s. 21. (3) EYVL L 204, 4.8.1999, s. 13. (4) EYVL L 268, 16.10.1999, s. 7. (5) EYVL L 117, 24.5.1995, s. 2. (6) EYVL L 144, 28.6.1995, s. 22. (7) EYVL L 20, 27.1.1999, s. 8.